En laulamasta lakkaa
Mä etsin huvitustani
 Ja elän tällä lailla;
 Kuin kesälintu laulelen
 Näillä Pohjanmailla.

 Vaikk’ on kylmät kylämme
 Näillä sydänmailla,
 Vaan on luonto lämpeä
 Laulamahan aina.

 Kuultakseni kultani
 En laulamasta lakkaa,
 Kuin mä etsin ja nyt löysin
 Ystäväni rakkaan.

 Kuin on meillä rakkaus,
 Niin ei puutu mitään,
 Ennen kaikki maailmassa
 Unhottaman pitää.

 Vaan kussa puuttuu rakkaus,
 Kaikki meiltä jääpi:
 Maailma ja rikkaus
 Karvahaksi käypi.

Opt. Lyytinen.

Lähde: Suometar 28.3.1856.

Optatus Lyytinen
Runot
Suometar
1856